Document ID: 32007D0135

ODLOČBA KOMISIJE
z dne 23. februarja 2007
o spremembi Odločbe 2003/135/ES glede spremembe načrtov za izkoreninjenje klasične prašičje kuge pri divjih prašičih in cepljenje divjih prašičev proti klasični prašičji kugi v izrednih okoliščinah na nekaterih območjih zvezne dežele Porenje-Pfalz (Nemčija)
(notificirano pod dokumentarno številko C(2007) 527)
(Besedili v nemškem in francoskem jeziku sta edini verodostojni)
(2007/135/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti členov 16(1) in 20(2) Direktive,
upoštevanju naslednjega:
(1)
Odločba Komisije 2003/135/ES z dne 27. februarja 2003 o odobritvi načrtov za izkoreninjenje klasične prašičje kuge in cepljenje divjih prašičev proti klasični prašičji kugi v izrednih okoliščinah v Nemčiji, v zveznih deželah Spodnja Saška, Severno Porenje-Vestfalija, Porenje-Pfalz in Posarje (2) je bila sprejeta kot eden izmed številnih ukrepov za boj proti klasični prašičji kugi.
(2)
Nemški organi so obvestili Komisijo o zadnjem razvoju te bolezni pri divjih prašičih na nekaterih območjih Porenje-Pfalz v Nemčiji, ki mejijo na Severno Porenje-Vestfalijo.
(3)
Nemški in francoski organi so obvestili Komisijo o zadnjem razvoju te bolezni pri divjih prašičih na nekaterih območjih Porenje-Pfalz v Nemčiji in mejnih območjih v Franciji.
(4)
Ta informacija kaže, da je bila klasična prašičja kuga pri divjih prašičih na nekaterih območjih ozemlja Nemčije uspešno izkoreninjena in na navedenih območjih ozemlja Nemčije cepljenja divjih prašičev in načrta izkoreninjenja ni treba več uporabljati.
(5)
Odločbo 2003/135/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2003/135/ES se nadomesti z besedilom v Prilogi k tej odločbi.
Člen 2
Ta odločba je naslovljena na Zvezno republiko Nemčijo in Francosko republiko.
V Bruslju, 23. februarja 2007

Labels: 0
18
20
6